Oʻzbekiston Respublikasi Hukumatining ayrim qarorlariga oʻzgartirishlar kiritish va baʼzi qarorlarini oʻz kuchini yoʻqotgan deb hisoblash haqida (Oʻzbekiston Respublikasi Prezidentining “Oʻzbekiston Respublikasining Milliy axborot-kommunikatsiya tizimini yanada rivojlantirish chora-tadbirlari toʻgʻrisida” 2013-yil 27-iyundagi PQ-1989-son qarori)
(resolution, 2018-05-01)

Oʻzbekiston Respublikasi Prezidentining “Oʻzbekiston Respublikasining Milliy axborot-kommunikatsiya tizimini yanada rivojlantirish chora-tadbirlari toʻgʻrisida” 2013-yil 27-iyundagi PQ-1989-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Vazirlar Mahkamasining 2005-yil 24-oktabrdagi 478-f-son farmoyishi oʻz kuchini yoʻqotgan deb hisoblansin. 3. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Axborot tizimlari va telekommunikatsiyalar masalalari axborot-tahlil departamentiga hamda Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining raisi X.M. Mirzaxidov zimmasiga yuklansin. 2. Vazirlar Mahkamasining 2013-yil 25-yanvardagi 18-son qarori (Oʻzbekiston Respublikasi QT, 2013-y., 1-son, 4-modda) bilan tasdiqlangan Axborot-kommunikatsiya texnologiyalarini joriy qilish va rivojlantirish boʻyicha loyihalarni amalga oshirish uchun davlat buyurtmasini shakllantirish va moliyalashtirish tartibi toʻgʻrisida nizomda: a) 1-banddagi, 2-bandning beshinchi xatboshidagi “Kompyuterlashtirish va axborot-kommunikatsiya texnologiyalarini rivojlantirish boʻyicha muvofiqlashtiruvchi kengash tomonidan” soʻzlari “2013 — 2020-yillarda Oʻzbekiston Respublikasi Milliy axborot-kommunikatsiya tizimini rivojlantirish kompleks dasturini amalga oshirishni muvofiqlashtirish boʻyicha respublika komissiyasi tomonidan” soʻzlari bilan almashtirilsin; b) 8-banddagi “Kompyuterlashtirish va axborot-kommunikatsiya texnologiyalarini rivojlantirish boʻyicha muvofiqlashtiruvchi kengash (keyingi oʻrinlarda Muvofiqlashtiruvchi kengash deb ataladi)” soʻzlari “2013 — 2020-yillarda Oʻzbekiston Respublikasi Milliy axborot-kommunikatsiya tizimini rivojlantirish kompleks dasturini amalga oshirishni muvofiqlashtirish boʻyicha respublika komissiyasi (keyingi oʻrinlarda Respublika komissiyasi deb ataladi)” soʻzlari bilan almashtirilsin; v) 9-banddagi “Muvofiqlashtiruvchi kengash” soʻzlari “Respublika komissiyasi” soʻzlari bilan almashtirilsin; g) 22-banddagi, 28-bandning birinchi xatboshidagi “Muvofiqlashtiruvchi kengash” soʻzlari “Respublika komissiyasi” soʻzlari bilan almashtirilsin; d) 25-bandda: toʻqqizinchi xatboshidagi “Muvofiqlashtiruvchi kengash” soʻzlari “Respublika komissiyasi” soʻzlari bilan almashtirilsin; oʻninchi xatboshidagi “Muvofiqlashtiruvchi kengash” soʻzlari “Respublika komissiyasi” soʻzlari bilan almashtirilsin; e) 26 va 37-bandlardagi “Muvofiqlashtiruvchi kengashga” soʻzlari “Respublika komissiyasiga” soʻzlari bilan almashtirilsin; j) ilovada: “Tadbirlar” ustunining 5 va 6-bosqichlaridagi “Muvofiqlashtiruvchi kengashga” soʻzlari tegishli ravishda “Respublika komissiyasiga” soʻzlari bilan almashtirilsin; “Masʼullar” ustunining 5 va 6-bosqichlaridagi “Muvofiqlashtiruvchi kengash” soʻzlari “Respublika komissiyasi” soʻzlari bilan almashtirilsin. 3. Vazirlar Mahkamasining 2013-yil 29-martdagi 90-son qarori bilan tasdiqlangan “2013-yil uchun oldindan kelishilgan hamda donor mamlakatlar, xalqaro va xorijiy hukumat va nohukumat tashkilotlari bilan ishlab chiqilayotgan begʻaraz texnik koʻmak (grantlar) loyihalari roʻyxatining 91-bandidagi “Ijro etuvchi agentlik” ustunida: “Iqtisodiyot vazirligi” soʻzlari chiqarib tashlansin; “Oʻzinfokom” agentligi” soʻzlari “Elektron hukumat” tizimini rivojlantirish markazi” soʻzlari bilan almashtirilsin.